paragraph_text: Od 1986. do 1997. godine proučavao je inkunabule u suradnji s prof. Šimom Jurićem iz Nacionalne i sveučilišne knjižnice u Zagrebu. U suradnji s Miljenkom Holzleitnerom objavio je knjigu: "Bibliografija knjiga hrvatskih autora u knjižnicama Hrvatske franjevačke provincije sv. Ćirila i Metoda, 1495.-1850." u izdanju HAZU-a i Hrvatske franjevačke provincije sv. Ćirila i Metoda 2008. godine. To je prva knjiga o bibliografiji hrvatskih samostanskih knjižnica nakon knjige "Bibliografija Hrvatske" Ivana Kukuljevića Sakcinskog 1863. godine.